MT Il-Ġurnal Uffiċjali tal-Unjoni Ewropea C 91/9

Notifika dwar id-dazju antidumping definittiv impost fuq l-importazzjonijiet tal-moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika Popolari taċ-Ċina u dwar id-dazju kumpensatorju definittiv impost fuq l-importazzjonijiet tal-moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika tal-Poplu taċ-Ċina: il-bdil tal-isem ta’ kumpanija waħda soġġetta għal impriża

(2016/C 91/07)

L-importazzjonijiet tal-moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika tal-Poplu taċ-Ċina huma suġġetti għal dazju antidumping impost mir-Regolamenti ta’ Implimentazzjoni tal-Kunsill (UE) Nru 1238/2013 (1) u dazju kompensatorju impost mir-Regolament ta’ Implimentazzjoni tal-Kunsill (UE) Nru 1239/2013 (2).

L-impenn offrut fil-qafas ta’ proċedimenti antidumping u antisussidji dwar l-importazzjonijiet tal-moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika tal-Poplu taċ-Ċina ġie aċċettat mid-Deċiżjoni ta’ Implimentazzjoni tal-Kummissjoni 2013/707/UE (3).

Years Solar Co. Ltd, kodiċi addizzjonali TARIC (it-Tariffa integrata tal-Unjoni Ewropea) B898, kumpanija soġġetta għal rata tad-dazju antidumping individwali ta’ 41,3 %, skont ir-Regolament ta’ Implimentazzjoni (UE) Nru 1238/2013 u għal rata tad-dazju kumpensatorju individwali ta’ 6,4 % skont ir-Regolament ta’ Implimentazzjoni (UE) Nru 1239/2013, infurmat lill-Kummissjoni li kienet biddlet isimha għal LERRI Solar Technology (Zhejiang) Co. Ltd.

Il-kumpanija talbet lill-Kummissjoni tikkonferma li l-bidla fl-isem ma taffettwax id-dritt li l-kumpanija tibbenefika mir-rata individwali ta’ dazju applikata lill-kumpanija taħt l-isem li kellha qabel ta’ Years Solar Co., Ltd.

Il-Kummissjoni eżaminat l-informazzjoni mogħtija u kkonkludiet li l-bidla fl-isem ma taffettwa bl-ebda mod is-sejbiet tad-Deċiżjoni ta’ Implimentazzjoni 2013/707/UE.

Għalhekk, ir-referenza fl-Anness tad-Deċiżjoni ta’ Implimentazzjoni 2013/707/UE għal:

Years Solar Co., Ltd B898

għandha tinbidel għal:

LERRI Solar Technology (Zhejiang) Co. Ltd B898

Il-kodiċi addizzjonali TARIC B898 li qabel ġie attribwit għal Years Solar Co. Ltd japplika għal Lerri Solar Technology (Zhejiang) Co. Ltd.

(1) Ir-Regolament ta’ Implimentazzjoni tal-Kunsill (UE) Nru 1238/2013 tat-2 ta’ Diċembru 2013 li jimponi dazju antidumping definittiv u li jiġbor definittivament id-dazju provviżorju impost fuq l-importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika Popolari taċ-Ċina (ĠU L 325, 5.12.2013, p. 1).

(2) Ir-Regolament ta’ Implimentazzjoni tal-Kunsill (UE) Nru 1239/2013 tat-2 ta’ Diċembru 2013 li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinjati mir-Repubblika Popolari taċ-Ċina (ĠU L 325, 5.12.2013, p. 66).

(3) Id-Deċiżjoni ta’ Implimentazzjoni tal-Kummissjoni 2013/707/UE tal-4 ta’ Diċembru 2013 li tikkonferma l-aċċettazzjoni ta’ impenn offrut b’rabta mal-proċedimenti ta’ antidumping u antisussidji li jikkonċernaw l-importazzjonijiet ta’ moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika Popolari taċ-Ċina għall-perjodu ta’ applikazzjoni ta’ miżuri definittivi (ĠU L 325, 5.12.2013, p. 214).